Diari Oficial de la Generalitat Valenciana


Sumari del DOGV 3398, del 22-12-1998 (1998/10378)

RESOLUCIÓ de 25 novembre de 1998, del director general de l'Institut Valencià de Finances, per la qual s'eliminen els valors nominals unitaris del deute de la Generalitat Valenciana anotat en la central d'anotacions i per la qual es converteixen les tinences individuals de deute de la Generalitat Valenciana constituïdes per valors del mateix codi valor en tinences de saldo nominals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/11/25/(1)/dof/vci/html**

### Dades del document

Número de DOGV
:   3398

Data del DOGV
:   22-12-1998

Secció del DOGV
:   I. DISPOSICIONS GENERALS

Número del document
:   1998/10713


Data del document
:   25-11-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 25 novembre de 1998, del director general de l'Institut Valencià de Finances, per la qual s'eliminen els valors nominals unitaris del deute de la Generalitat Valenciana anotat en la central d'anotacions i per la qual es converteixen les tinences individuals de deute de la Generalitat Valenciana constituïdes per valors del mateix codi valor en tinences de saldo nominals. [1998/S10745]
  
A la vista de la positiva experiència d'altres mercats de deute, tenint en compte l'actual funcionament operatiu de la Central d'Anotacions, i a fi de millorar l'administració del deute de la Generalitat Valenciana reduint els costos associats a aquests, resulta convenient procedir a introduir modificacions respecte del concepte de valor nominal unitari dels valors i tractament de les tinences del deute de la Generalitat Valenciana, que no perjudica en cap manera els drets econòmics dels tenidors.
  
El Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, estableix en l'article 89, apartat 2, que el Govern Valencià podrà acordar la conversió del deute amb la finalitat d'aconseguir una millor administració d'aquest i sempre que no s'altere cap de les condicions essencials de l'emissió, ni es perjudiquen els drets econòmics dels creditors.
  
El Decret 94/1996, de 21 de maig del Govern Valencià, pel qual es regula la gestió del deute públic, la gestió financera i la coordinació de les entitats autònomes i empreses públiques, estableix en l'article 4 que l'Institut Valencià de Finances podrà acordar canvis en les condicions del deute de la Generalitat Valenciana que obeïsquen exclusivament a la millor administració, sempre que no es perjudiquen els drets del tenidor.
  
En virtut d'això, i d'acord amb les atribucions del director general de l'Institut Valencià de Finances establides en el Decret 83/1994, de 26 d'abril del Govern Valencià, pel qual s'aprova el Reglament de l'Institut Valencià de Finances, resolc:
  
Primer
  
Eliminar el valor nominal unitari de tots els valors representatius del deute de la Generalitat Valenciana en pessetes en qualsevol de les seues modalitats que es trobe registrat en la Central d'Anotacions. En conseqüència, les tinences individuals de cada codi valor de deute de la Generalitat Valenciana anotat de cadascuna d'aquestes modalitats quedaran representades per saldos nominals individuals.
  
Segon
  
De resultes d'això, el procés de transformació de les tinences individuals de deute de la Generalitat Valenciana anotat integrades per valors del mateix codi valor, en saldos nominals individuals de deute anotat estarà determinat per la identitat entre el producte del nombre de valors de cada codi valor en poder de cada tenidor pel seu valor nominal unitari i el valor nominal del saldo d'aquest codi valor a favor d'aquest tenidor resultant de la transformació.
  
Tercer
  
Les tinences individuals de deute de la Generalitat Valenciana anotat resultants de la transformació abans esmentada es podran transmetre en la totalitat sense cap limitació. Les transmissions parcials, tanmateix, hauran de realitzar-se per imports nominals iguals o múltiples dels que s'indiquen a continuació:
  
Bons i Obligacions de la Generalitat Valenciana: deu mil pessetes.
  
Quart
  
Les operacions de subscripció de deute de la Generalitat Valenciana en el mercat primari hauran d'efectuar-se mitjançant peticions pels imports nominals mínims següents:
  
Bons i Obligacions de la Generalitat Valenciana: deu mil pessetes.
  
Les peticions per imports superiors hauran de ser múltiples enters dels imports nominals mínims assenyalats abans. Els imports mínims per a participar en les subhastes per part de les entitats financeres estaran subjectes a allò que recull el respectiu conveni de col·laboració.
  
Cinqué
  
Les operacions de compravenda de deute de la Generalitat Valenciana en el mercat secundari hauran d'efectuar-se per imports nominals iguals o múltiples enters dels que a continuació es detallen:
  
Bons i Obligacions de la Generalitat Valenciana: deu mil pessetes.
  
Disposició final única
  
La present resolució entrarà en vigor el dia de la publicació en el Diari Oficial de la Generalitat Valenciana.
  
València, 25 de novembre de 1998.- El director general de l'Institut Valencià de Finances: José Manuel Uncio Lacasa.
  
II. AUTORITATS I PERSONAL
  
b) OFERTES D'OCUPACIÓ PÚBLICA,
  
OPOSICIONS I CONCURSOS
  
4. Universitats
  
Universitat Politècnica de València


Còpia Permalink ELI